Sondela-brand: Oorledenes se name bekend | Maroela Media
Ian Jansen van Rensburg, besturende direkteur van Sondela, sê die oorledenes is Ig van Rooyen (76) en sy vrou Nita (75). Die bejaarde gepaar kon nie betyds van die vlamme wegkom nie. Die veldbrand het vroeër Saterdagmiddag aan die chalets se kant ontstaan en vinnig 'n pad van verwoesting gesaai. "Ons het 400 beddens verloor maar het steeds plek vir 'n 1 000 gaste. Ons het 1 500 ha veld verloor en sowat 20 njalas." Jansen van Rensburg sê hulle was reeds in kontak met die gaste wat vandag by die oord inboek en alternatiewe verblyf is gereël vir die wie se chalets afgebrand het. Die oorsaak van die brand word ondersoek.
Mnr Ig v an Rooyen was my kinders se skoolhoof By Hoerskool Edenvale. My oudste seun Pieter Viljoen was hoofseun en het na skool loopbaan, met sy eerste jaar op universiteit by hulle gaan woon vir 2 jaar. Ek het nog fotos van Nita waar sy ons help om Kersfees tierlantyntjies op te sit in ons huis hier op Edenvale. Sy en my jongste dogter Melody was baie geheg aan mekaar. Ek is so geskok. Die fotos se alles. Ek kan my nie indink wat hulle in hul laaste oomblikke moes deurgaan nie. Ek het my seun in Australie laat… Lees meer »
Simon Jarrett (Viljoen)
Mnr. van Rooyen was, soos my ma hierbo aandui, nie net skoolhoof vir my en my broers nie, maar hy en sy vrou was ook familievriende. Oom Ig en tannie Nita was goeie mense en om op so 'n verskriklike wyse te moet vergaan is diep onstellend. Ek het nie in verbinding gebly met hulle toe ek na Engeland geimmigreer het nie, maar ek wil nogtans my medelye met hul familie en vriende aan die van my ma byvoeg.
Mev Van Rooyen was my Afrikaanse juffrou op laerskool en Mnr Van Rooyen was my skoolhoof van Std 6 tot Matriek. Hierdie nuus is baie hartseer. Daar is een ding waarvoor Mnr Van Rooyen altyd sal onthou – hoe hy sy oe toegemaak en sy kop so skeef gedraai het wanneer ek gesing het. Ek dink hy was my grootste fan! :) Hulle het albei 'n positiewe impak in my lewe gemaak en ek glo ook in die van baie ander mense. My wens is dat hulle familie en vriende in hierdie moeilike tyd al die goeie dinge van Mnr… Lees meer »